                         


Атырау облысы, Атырау қаласы
М. Бекмұхамбетов атындағы жалпы білім беретін орта мектептің
тарих, география пәндері мұғалімі
Лукпанова Дина Утемисовна
 «Білім беруді нәтижеге бағыттау тәсілдері»
[bookmark: _GoBack]Кіріспе
   Әрбір тарихи кезеңде, қоғамда туындайтын талаптарға сай келешек ұрпаққа берілетін білімнің мәніне жаңа сипат беріліп, жаңа ұстанымдар қарастырылуда. Ел басының жолдауында «Ұлттық бәсекелестік қабілетті бірінші кезекте оның білімділік деңгейімен айқындалады» дей келіп, білім саласында түбірлі өзгерістерге әзірліктің қажет екенін баса айтты
         Қәзіргі таңдағы білім саласында, жүргізіліп жатқан реформаның басты мақсаты-ой-өрісі жаңашыл, шығармашылық деңгейде қызмет ете алатын, дүние-танымы жоғары, білімдік бәсекеге қәбілетті жан-жақтықалыптасқан жеке тұлға тәрбиелеу.
       Еліміздің дамыған, өркениетті елу елдің иқатарына қосылу үшін бірінші кезекте ғылым мен білімнің дамуына, оның негізгі орта мектеп түлектерінің білім сапасына баса назар аудару қажет екендігін айта келіп, нақты міндеттер жүктелген болатын. Осы міндеттерді алға тартып, еліміз оқытудың жаңа кезеңіне көшті. Ол-нәтижеге бағытталған білім беру. Нәтижеге бағытталған білім беру дегеніміз-жеке тұлғаның құзырлығын қалыптастыру. Құзырлық-ол тереңнен берілетін білім.
      ҚР «Білім туралы» заңында айтылған «Білім беру жүйесінің басым міндеттерінің бірі-жеке адамның шығармашылық, рухани және дене мүмкіндіктерін дамыту, адамгаршілік салауатты өмір салтының берік негіздерін қалыптастыру, жеке басының дамуы үшін жағдай жасау арқылы  интеллектісін дамыту» деген сөздерін басшылыққа ала отырып, бүгінгі білім беру саласының алдында жүйеленіп, дайындалып берген білімді, дағдыларды меңгерген, қайталайтын ғана емес, шығармашылық бағытта жұмыс жасай алатын, тың жаңалықтар ашатын, біртума ойлау қабілеттерімен ерекшеленетін жеке тұлға қалыптастыру міндеті тұр.
     Бүгінгі білім саласында ақпараттық-комуникативтікқұралдар, техникалық құралдарды кеңінен пайдаланып, оқушының тек кітап оқып, құлақтан естіп қана қоймай, оны іс жүзінде көруге де көп мүмкіндігі бар. Сондықтан да мұғалім өзінің шеберлігінің, іздемпаздығының арқасында ең жоғары деген нәтижеге жетуге құзіретті.
    Мен де өз сабақтарымда әр-түрлі әдістерді кеңінен қолдануға тырысамын. Жетістіктерге жету үшін әрбір мұғалім өз пәнінің хас маманы ғана емес, оқушылардың сол пәнге деген қызығушылығын арттырушы дәнекер шебер ұстаз бола білу керек. 


        «Бүгінгідей жаһандану жағдайында мемлекет пен адам озық, бәсекеге сай
 болуы үшін, ең бірінші білім мен 
ғылым өркендеуі қажет.»
Н.Ә.Назарбаев
     Оқыту дегеніміз – ең алдымен оқуға деген ынта туғызу және оқуға үйрену. Егер оқушы мектепте тек мұғалімнің айтқанын  «көшіруге»  үйренсе, онда ол өмірде шығармашылықпен  жұмыс істей алама? Ал оқушының оқуға деген ынтасын қалай туғызуға болады? Міне бұл бәріміздіде ойландыратын сұрақ. 
     Оқыту әдістері - мұғалім мен оқушылар жұмысының тәсілдері, солардың көмегімен 6ілімді, іскерлікті және дағдыны игереді, оқушылардың дүниетанымы қалыптасады, қабілеттері дамиды.
     Оқыту процесінің маңызды компоненттерінің бірі- оқушы білімін тексеру, бағалау. Осындай 6ілімді тексерудің, тиянақтаудыц бір түрі - тест әдісі болып табылады. Оқушылардыц білімін тексеру әдістері арқылы мұғалім оқушылардың білімді, іскерлікті игеру сапасын тексеріп қана қоймайды, ол оларды ойлау тәсілдеріне, практикалық жұмысқа үйретеді және біліміндегі кемшілікті жоюдыц жолдарын іздестіреді.
      Қәзіргі ақпараттық технология дамыған заманда сыныпта оқушыны 45 минут ұстап отыру және оқуға ынталандыру қаншалықты тер төгілетіні бізге, ұстаз қауымына аян. Сонымен  бірге, қәзіргі таңда білім саласында мұғалім алдына қойған мақсат-тек оқыту емес, берген білімнің нәтижелі болуы.
   Әлемдік білім беру кеңістігінде білім беру ісі нәтижеге бағытталған білім (НББ) моделі болып табылады.Яғни, білім берудің мақсаты, мазмұны және технологиясы оның нәтижесіне қарап бағаланады. Нәтижеге бағытталған білім ұғымын алғаш рет енгізген-Билл Спейди.
НББ мақсаты:
· Оқушылар қандай маңызды мәселелерді түсінуі қажет?
· Оқушылар не істей білуі тиіс?
· Оқушылар оқу жылы саңында қандай нәтижелер көрсете алады?


Міне, осы сұрақтарға көңіл аударсақ, НББ «не үшін оқытамыз» деген сауалға жауап алу болып табылды.
   Оқушыны оқуға қалай үйретеміз? Егер бұрын мұғалімнің басты мақсаты-оқушыға дайын материалды жеткізу болса, оны ұтымды пайдалануға баулу.
    Білім сапасын арттыру мақсатында педагогикалық жаңа технологияларды қолданамыз. «Оқу технологиясы» термині алғаш рет АҚШ-та бұдан 50 жылдай бұрын пайда болған. Технология (грек сөзі) –өнер, шеберлік, біліктілік, оқу мағынасын білдіреді.
   Оқыту технологияларының бір түрі-тестік жүйемен оқыту.
Тест (ағылшын сөзі) –тексеру, сынау мағынасын білдіреді. Білімді тест жүйесі арқылы бағалау-әлем елдерінде жаппай қолданып жүрген, дүниежүзілік стандарт деңгейіне жауап беретін өркениетті бағыт болып отыр. Тест (ағылсынша test-сынық, байқау, зерттеу) психология мен педагогиакада стандартталған тапсырмалар, ол сыналушының психофизикалық және жеке сипатын, сонымен қатар оның икем, дағдысын өлшеуге мүмкіндік береді.
     Ең алғаш рет 1864 жылы ағылшын педагогі Джордж Филлер карастырып, оны Гринвич госпиталінде пайдаланған, ал кейін американ педагог-психологі Пресси жалғастырып, бірақ көп жылдар бойы тестті осы адам қалыптастырған деген ой болған, содан бері Америка, Франция, Англия, Израиль, Канада, Турция т.б. елдерінде кеңінен тараған. Осы тестті дамытуға кейінен орыс ғалымы Петровский т.б. ғалымдар үлес қосқан.
      Алғашында тест жүйесі көбінесе жоғары оқу орындарында жиі қолданған. 1970 жылдары ғалымдар оқушылардың 6ілімдік деңгейінің төмендеп кеткенін байқап, білім сапасын көтеру негізінде жаңа тиімді әдіс - тест әдісін қолдануды ойлап тапқан. АҚШ-та 1947 ж. бері тест арқылы жұмыс істейді, бұдан басқа Германия, Польша, Болгария, Турция, Жапония, Жаңа Зеландия елдерінде кеңінен тараған. Мысалы, Турция, Чехия, Словакияда барлык пәннен стандартты тест бар.
     Қазақстан жерінде 70-80 жылдары 6ілім сапасының төмендегені байқалып, оны жақсартудың жолы қарастырылады. Осы мәселені шешуге тест әдісінің көмегі болған еді.Еліміз егемендік алғаннан кейін, Қазақстан Республикасының 6ілім туралы заңы шыққаннан кейін алдыңғы қатарлы оқу орындары шетелдік тесттік тәсілді өз тәжірибесінде кеңінен қолдана бастады. Бүгінде тест қолдану оқытушылармен қатар оқушылар үшін де көп тиімді екенін өмірдің өзі дәлелдеп отыр. Нәтижесі тікелей белгілі 


болады. Тесттік әдіс талапкердің білім дәрежесін анықтауда көп уақыт алмайды.
    Бүгінгі таңда білімгердің білім деңгейін анықтайтын, тексеруге өте қолайлы жазбаша бақылу жұмыстарының бір түрі - тест. Тест сабақта уакытты үнемдеуге, білімгердің өткен тақырыптарды еске сақтау қабілетін арттырады, белсенді ойлау қабілетінің дамуына мүмкіндік береді.
    Тест әдісі білімгердің белгілі бір немесе бір топ тақырыптарының мазмұнын қандай дәрежеде меңгергендіктерін тез арада байқауға мүмкіндік береді. Тест сұрақтарына нақты, ұтымды жауап іздеу барысында білімгер ұшкырлыққа, жинақтылыққа дағдыланады. Тест оқушының  шапшац қимылдап, тез ой тұжырымдауға жұмылдырады. Тестілеу арқылы аз уакыт ішінде көп оқушының  білімін,білігін тексеруге болады. Тест сұрақтары - қарапайым, нақты. түсінікті тілмен қарастырылуы керек, ол бір қатарлы, 6ір мағыналы болуы тиіс. Тесттер арқылы оқушының  мамандык бойынша 6ілімін игеру дәрежесін анықтауға болады. Оқушының  білімін анықтау мақсатында құрастырылатын тестілердің көптеген түрлері бар. Олардың бірі -бақылаушы тестілер. Бақылаушы тест негізінен бағдарлама бойынша оқу материалын қаншалыкты меңгергендігін анықтауға болады.
Сабак үстінде оқушылармен мүмкіндігінше тесттік жұмыстар жүргізіп, мұғалім тек осы жұмыстың үстінен басқарып, оны орындауға тапсырманы алдын - ала даярлап отыру керек. Тесттік әдіс негізінен оқушылардың білімділігін,біліктілігін және дағдысын өлшеуге арналған. Сондықтан оларды көбінесе педагогикалық немесе психологиялық тесттер деп атайды.
Тесттер белгілі бір ережелер, талаптар бойынша құрастырылады. Әрбір тест обьектісі болып табылатын білім, біліктілік және дағды компонеттерінің сипаттамасын анықтайтын бір түрлі тапсырмалар жиынтығынан тұрады.

 Тестік жүйенің мақсаты:
· ақыл –ойды дамыту;
· адамның қабіліттілігін арттыру және анықтау;
· академиялық жетістіктерге жету, үлгерімді жеделдету.



Артықшылықтары:
 - жалпыға бірдей талап қойылуы;
 - білімді бағалауға «адамдық фактордың» қалаыптасуы;
 -мемлекеттік орта мектеп стандартының орындалу сапасын                           бағалау мүмкіндігі;
- әр оқушының білім деңгейінің обьектік көрсеткішін айқындауы;
- ауызша емтихандағы сияқты бір билетегі сұрақ төңірегінде ғана емес, оқушының пәндік курс бойынша алған білімін айқындау мүмкіндігі.

Тест құрастыруда қойылатын талаптар:
· тест мазмұнының оқу материалын түгелдей қамту;
· тест сұрақтарының қысқа да, нақты болуы;
· сұрақтардың жеңілден ауырға өту сатысымен беріліуі;
· грамматикалық қатесіз құрастырылуы;
· логикалық, мазмұндық әркелкілтің болмауы;
· кіріспе сөзбен қайталанған сөздердің болмауы;
· жауаптардың талас тудырмауы және қатесіз берілуі;
· тесті шешуде көп уақыт алмау қажеттігінің ескерілуі;
· оқулықтағы ескірген және талас тудыратын материалдың енгізілмеуі.

Тестің негізгі түрлері:
1. Тақырыптық
2. Тараулық
3. Тоқсандық
4. Жылдық

Тестік жүйенің тиімділігі:
· Оқушының сабаққа күнделікті дайындығын тексеруге мүмкіндік береді;
· Мұғалім  жұмысын  жеңілдетеді.
Сабата тест жұмысын оқушылардың біліміне сай деңгейлеп беруге де болады Нашар үлгерімді оқушыларға 3-деңгейлік тапсырма, орташадан жоғары, жақсы оқитындарға 2-деңгейлік тапсырма, өте жақсы оқитындарға 1-деңгейліктапсырма беріледі.





Білімді тест әдісі арқылы тексерудің тиімділігі:
1. аз уақытта көп оқушының білімі тексеріледі;
2. бүкіл курс бойынша оқушылардың білім деңгейі байқалады;
3. оқушылар тестпен жұмыс істеуге жаттығады.

      Қазақстан Республмкасында 2015 жылға дейінгі білім беруді дамыту түжырымдамасына сәйкес 12 жылдық білім беру жүйесіне көшу жағдайында жас ұрпаққа білім беру ісінде оның жеке даралық ерекшеліктеріне мейлінше мән беріп отыр.
     
 Тест  әдісін күнделікті сабақта қолдану арқылы  жалпы оқушылардың ішінен дарынды балаларды таңдап алуға мүмкіншілік бар.
    
       Дарынды балаларды оқытудың басты мақсаты, жеке тұлғаның ерекше қабілетін ілгері дамыту, дарындылығы анықталған оқушынықабілетіне сай шығармашылықпен ойлай алатын азамать етіп қалыптастыруға жағдай жасау.Дарынды баланың барлығыды қабілетті. Ал қабілетті бала –шапшаң, жан-жақты, өзінбарлық қырынан көрсететін, сабақта міндетті түрдесабақ айтып, өзін бағалауды сұрайды.

     ХХ ғасырдың басында тестті дайындауда психологиялық және педагогикалық бағыттармен щектеле бастады. АҚШ, Канада және еуропалық елдердің бірқатарында түрлі тестілер қолданылады.
Бұл- тест-эссе,«малтипол чойс» және сұрақ-жауап тест.
Линнерт бойынша тестілердің топтастырылуы (классификация)
1. Зияткерлік (интеллектуалдық) тестілер:
2. Өндіргіш тестілер:
3. Жекелеген тестілер:
4. Стандартты тестілер:
5. Жылдамдыққа арналған тестілер:
6. Вербалды тест:
Тес құрастыру талаптары: 
1. Тест курстың оқу бағдарламасы негізінде құрылуы  және неғұрлым маңызды тараулар мен тақырыптар қамтылуы тиіс;
2. Тест көлемі білімді бақылаудың мақсаттарына сай тапсырманаң формасына байланысты болады;
        а ) Сабақтық-үй тапсырмасын тексеруге арналған шағын тест
        б ) Тақырыптық-бір тақырыпта бірнеше тақырып берілгенде
        в )  Қорытынды   ірі көлемде-тарау немесе тоқсан бойынша білімін тексеруге арналған.



        г ) Салыстырмалы – бірнеше тақырыптағы мәліметтерді салыстыруға арналған және білімдерін тереңдетуге арналған;
3. Тесттің бірнеше нұсқасын әзірлеу қажет;
4. Тестіге бірнеше сұрақтар енеді олардың әр қайсысына дұрыс жауапқа-1ұпай, бұрыс жауапқа -0ұпай;
5. Тест сұрақтарына жауап қысқа, жинақы берілуі тиіс;
6. Тестіге ескірген күрделі, қарапайым немесе маңызды емес материалдарды негізугеболмайды;
7. Тест сұрақтарын екі топқа бөлуге болады;
8. Алынған жауаптар негізінде оқушының білімін бағалауда эксперттік анықтау жүйесін қолдануға болады;
9. Тест сұрақтары анық, қысқа құрылып, оған біржақты жауап берілуі тиіс;
10. Тапсырмада жалпыға бірдей қабылданған, бәріне түсінікті атаулар мен терминологияны қолдану қажет.




















Қорытынды

     Тест мазмұны тек оқушының білімін тексеру үшін ғана емес, оның ой-өрісін дамытуға да қажет, оқушының жеке қабілетін анықтау үшін де керек. Сондықтан оқушы тестік тапсырмаларды жан-жақты қолдана білу екрек. Сабақтағы оқушының білімін бағалау оның тек қана мазмұнына емес, мақсатына да байланысты.
       Оқушыны тестпен жұмыс істеуге дағдыландыру үшін жыл бойы жұмыс істеу қажет. Тестік жүйемен жұмыс істеуге оқушыларымызды төменгі сыныптан бастап баулысақ, ҰБТ-ға дайындық кезінде қиындықтар туындамайды. ҰБТ-ға дайындықта тақырыптық және тараулық дәрістер оқу маңызды. Әр дәрістен кейін тест жұмысы алынады. Дұрыс жауаптар көрсетіліп, оқушы өзі қателерін табады
       Заман талабына сай қәзіргі кезде оқу орындарында тесті қолдану кең өріс алып отыр, өйткені білімді тест сұрақтары бойынша  тексерудің артықшылығы көп: аз уақытта көп оқушының білімі тексеріледі.Бүкіл курс бойынша оқушылардың білім деңгейін шамалауға болады, барлық оқушылар баға алады, оқушылар тестік сарақтарға жауап беруге жаттығады. Бұл ҰБТ мен МАБ-қа оқушыларды білім және психологиялық жағынан дайындауға мүмкіндік береді.

